**KLIIMAMINISTEERIUMI JA KESKKONNAAGENTUURI**

**projekti „Maa- ja mullakasutuse juhtimissüsteem mullastiku teenuste efektiivseks ja jätkusuutlikuks kasutamiseks, elurikkuse kaitseks ja kliimamõju vähendamiseks. Uurimisprogramm“**

**TA vooru „LULUCF sektori metsamaa mineraal- ja turvasmuldade KHG voogude ja süsinikuvaru dünaamika täpsem hindamine riiklikus KHG inventuuris“uuringu**

**JUHTKOMISJONI TÖÖKORD**

1. Keskkonnaagentuur (edaspidi KAUR) moodustab uuringu läbiviimise koordineerimiseks juhtkomisjoni.
2. Komisjon moodustatakse Kliimaministeeriumi (KLIM) ning Regionaal- ja Põllumajandusministeeriumi (REM) ning nende haldusala asutuste, Eesti Teadusagentuuri (ETAG) ja uuringumeeskonna esindaja(te)st. Komisjonis on kuni 9 hääleõiguslikku liiget (soovitatavalt kuni 6 esindajat kokku KLIMi ja REM haldusaladest, 2–3 uuringumeeskonna esindajat, 1 ETAGi esindaja).
3. Juhtkomisjoni tööd juhib esimees, kes valitakse esimesel koosolekul.
4. Juhtkomisjoni koosolekule võib kaasata hääleõiguseta spetsialiste vastavalt vajadusele.
5. Juhtkomisjoni esimehe äraolekul juhib komisjoni tööd esimehe poolt määratud komisjoni liige.
6. Juhtkomisjoni töövorm on koosolek.
7. Koosolek toimub vastavalt vajadusele (üldjuhul üks kord poole aasta jooksul, vajadusel sagedamini), kuid mitte harvem kui lepingus ette nähtud perioodil.
8. Koosoleku kutsub kokku juhtkomisjoni esimees, tehes teatavaks koosoleku aja, koha ja

esialgse päevakorra. Juhtkomisjoni liikmetele koosolekust etteteatamise minimaalne aeg on

viis tööpäeva. Otsustamiseks vajalikud dokumendid saadetakse juhtkomisjonile üldjuhul vähemalt viis tööpäeva enne koosoleku toimumist.

1. Juhtkomisjon on otsustuspädev, kui koosolekul osaleb 2/3 juhtkomisjoni liikmetest (või asendusliikmetest). Otsused võetakse vastu lihthäälteenamusega. Kui hääled jagunevad võrdselt, saab otsustavaks tellija esindaja hääl.
2. Esimees määrab koosolekule protokollija või protokollib ise koosoleku.
3. Juhtkomisjoni koosoleku protokoll esitatakse juhtkomisjoni liikmetele hiljemalt seitsme tööpäeva jooksul pärast koosoleku toimumist. Juhtkomisjoni liikmetel on õigus teha sinna

parandusi ja täiendusi, mille andmise aja otsustab juhtkomisjoni esimees.

1. Juhtkomisjoni koosolek võib toimuda kirjaliku protseduurina elektroonilise koosoleku (edaspidi e-koosoleku) vormis.
2. E-koosoleku kasutamisel esitab juhtkomisjoni esimees komisjoni liikmetele materjalid ja otsuste eelnõud kirjalikku taasesitamist võimaldavas vormis.
3. Juhtkomisjoni liikmed teatavad kirjalikult otsuse eelnõuga nõustumisest või mittenõustumisest kümne tööpäeva jooksul alates dokumentide väljastamise kuupäevast.
4. Kui juhtkomisjoni liige ei avalda tähtajaks seisukohta otsuse eelnõu osas, loetakse komisjoni liige otsuse poolt hääletanuks.
5. Peale e-koosolekut edastab juhtkomisjoni esimees juhtkomisjoni liikmetele kirjalikult seitsme tööpäeva jooksul e-koosoleku protokolli kirjalikku taasesitamist võimaldaval viisil.
6. Juhtkomisjoni liikmetel on õigus teha parandusi ja täiendusi protokolli juhtkomisjoni esimehe määratletud mõistliku tähtaja jooksul.
7. Juhtkomisjon jälgib ja vajadusel suunab uuringu teostamist ning kooskõlastab uuringu tegevuste ning eelarve muudatused. Selle käigus hinnatakse aruandeperioodil saavutatud eesmärkide, tulemuste ja tegevuste vastavust lähteülesandes ja uuringuettepanekus toodud eesmärkidele ja ajakavale.
8. Juhtkomisjoni liikmed, kes ei ole uuringumeeskonna poolt nimetatud, hindavad uuringu vahe- ja lõpparuandeid. Uuringu vahe- ja lõpparuande osas tehakse elluviijale põhjendatud ettepanek: kiita aruanne heaks, saata aruanne tagasi täiendamiseks või lükata aruanne tagasi. Vajadusel küsib juhtkomisjon ETAGilt aurannetele retsensioone/ ekspertarvamusi.
9. Lähtudes juhtkomisjoni ettepanekust KAUR:
   1. kiidab uuringu vahe- või lõpparuande heaks,
   2. saadab aruande uuringumeeskonnale tagasi täiendamiseks või
   3. lükkab aruande tagasi.
10. Kui KAUR lükkab vahearuande tagasi, on KAURil õigus uuringu läbiviimine ja selle rahastamine lõpetada. Juhul, kui KAUR lükkab lõpparuande tagasi, jäetakse rakendusuuringu lõppmakse uuringumeeskonnale tegemata.
11. Juhul, kui juhtkomisjon kiidab projekti täitmise ja aruanded heaks, esitab uuringumeeskond KAURile ETISes projekti aruande ning saadab arve.

23. Juhtkomisjoni töö ei ole tasustatav.